ใครว่าดุ?
ขึ้นปีใหม่มีนายแบงก์หลายคนเปลี่ยนที่ทำงานใหม่ มีทั้งยังเป็นนายแบงก์และเปลี่ยนอาชีพไปเลย เพื่อชีวิตที่ดีกว่า หรือมีความสุขมากกว่า
6 ม.ค. 2558

ขึ้นปีใหม่มีนายแบงก์หลายคนเปลี่ยนที่ทำงานใหม่ มีทั้งยังเป็นนายแบงก์และเปลี่ยนอาชีพไปเลย เพื่อชีวิตที่ดีกว่า หรือมีความสุขมากกว่า
ปีที่ผ่านมา แบงก์ทหารไทยสมองไหล โดนพลังดูดจากแบงก์อื่น ดึงมือดีไปได้หลายคน แต่ บุญทักษ์ หวังเจริญ ซีอีโอแบงก์ทหารไทย บอกว่า ไม่เป็นไร เพราะชีวิตนี้มีหน้าที่เป็นครู สอนน้องๆ สอนพนักงานใหม่ไปเรื่อย
เฮียบุญทักษ์ บอกว่า ใครลาออกไปทำงานที่ดีกว่า ในฐานะของครูและผู้บังคับบัญชา ดีใจมากกว่าเสียใจ เพราะน้องหรือเพื่อนไปได้ดี ได้เงินเดือนสูงกว่าอยู่ที่เดิม เราก็ควรจะดีใจ
สำหรับนายแบงก์ตัวเอ้ หลายๆ คนบอกชื่อมาเฮียบุญทักษ์ ก็ขานได้ว่า นี่ลูกน้องเก่า คนนี้ผมเป็นคนรับเข้ามาทำงาน คนนี้เป็นลูกค้าแต่ผมเห็นแววดีก็ชวนมาเป็นนายแบงก์
ส่วนที่ใครๆ หาว่า เพราะเฮียบุญทักษ์ดุ เลยทำให้ลูกน้องไม่รักหรือเปล่า เฮียหัวเราะก่อนจะบอกว่า ดุก็ดุในงาน ไม่เคยเอาเรื่องส่วนตัวมาว่าใครนะ เราแยกแยะออกว่างานก็งาน เรื่องงานก็ต้องดูให้ดีๆ
เห็นไหม ใครว่าซีอีโอแบงก์หทารไทยดุ
คริ คริ